CELEX: 31990D0374
Language: el
Date: 1990-07-02 00:00:00
Title: 90/374/ΕΟΚ: Απόφαση της Επιτροπής της 2ας Ιουλίου 1990 για την έγκριση τροποποίησης των ορίων απόδοσης των δαπανών που κατεβλήθηκαν από την Ιταλία για την εφαρμογή του κανονισμού (ΕΟΚ) αριθ. 1401/86 (Το κείμενο στην ιταλική γλώσσα είναι το μόνο αυθεντικό)

Avis juridique important

|

31990D0374

90/374/ΕΟΚ: Απόφαση της Επιτροπής της 2ας Ιουλίου 1990 για την έγκριση τροποποίησης των ορίων απόδοσης των δαπανών που κατεβλήθηκαν από την Ιταλία για την εφαρμογή του κανονισμού (ΕΟΚ) αριθ. 1401/86 (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 181 της 14/07/1990 σ. 0029 - 0030

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 2ας Ιουλίου 1990  για την έγκριση τροποποίησης των ορίων απόδοσης των δαπανών που κατεβλήθησαν από την Ιταλία για την εφαρμογή του κανονισμού (ΕΟΚ) αριθ. 1401/86  (Το κείμενο στην ιταλική γλώσσα είναι το μόνο αυθεντικό)  (90/374/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1401/86 του Συμβουλίου της 6ης Μαΐου 1986 για τη θέσπιση κοινής ενέργειας για την προώθηση της γεωργίας σε ορισμένες μειονεκτικές περιοχές της Βόρειας Ιταλίας (1), και ιδίως το άρθρο 7 παράγραφος 3,  Εκτιμώντας:  ότι η ιταλική κυβέρνηση σύμφωνα με το άρθρο 4 παράγραφος 1 του κανονισμού (ΕΟΚ) αριθ. 1401/86 διαβίβασε στην Επιτροπή την αναπροσαρμογή ορισμένων προγραμμάτων που είχε εγκρίνει η Επιτροπή, και ιδίως προγραμμάτων που αφορούν την αυτόνομη επαρχία του Bolzano και τις περιφέρειες Valle d' Aosta, Piemonte και Λομβαρδία·  ότι επίσης η ιταλική κυβέρνηση διαβίβασε στην Επιτροπή στις 7 Οκτωβρίου 1989 ένα ανακεφαλαιωτικό έγγραφο για καθεμία από τις προαναφερόμενες επαρχίες, καθορίζοντας επακριβώς τη νέα κατανομή των προβλεπόμενων δαπανών για καθεμία από τις ενέργειες που αναφέρονται στο άρθρο 2 του κανονισμού (ΕΟΚ) αριθ. 1401/86, έτσι ώστε η Επιτροπή να μπορεί να ελέγξει τη συνοχή της κοινής ενέργειας·  ότι, μετά από αίτηση της Επιτροπής, οι ιταλικές αρχές γνωστοποίησαν στις 13 Οκτωβρίου 1989 το στάδιο εξέλιξης της εκτέλεσης των παραπάνω ενεργειών·  ότι, για να επιταχυνθεί η γεωργική ανάπτυξη στις προαναφερόμενες περιοχές, επιβάλλεται η τροποποίηση των ορίων που αναφέρονται στο άρθρο 7 παράγραφος 2 του κανονισμού (ΕΟΚ) αριθ. 1401/86, εντός των ορίων της αρχικά προβλεπόμενης συνολικής δαπάνης και ότι αυτή η τροποποίηση δεν επηρεάζει το προβλεπόμενο κόστος της κοινής ενέργειας βάσει του άρθρου 6 παράγραφος 3 του ιδίου κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Για την αναπροσαρμογή των εγκεκριμένων από την Επιτροπή προγραμμάτων στα πλαίσια του κανονισμού (ΕΟΚ) αριθ. 1401/86, τα όρια που προβλέπονται στο άρθρο 7 παράγραφος 2 του κανονισμού τροποποιούνται ως εξής:  - το μέγιστο επιλέξιμο ποσό που αναφέρεται στην πρώτη περίπτωση καθορίζεται στα 94 εκατομμύρια Ecu,  - το μέγιστο επιλέξιμο ποσό που αναφέρεται στη δεύτερη περίπτωση καθορίζεται στα 42 εκατομμύρια Ecu,  - το μέγιστο επιλέξιμο ποσό που αναφέρεται στην τρίτη περίπτωση καθορίζεται στα 600 Ecu ανά εκτάριο και μέχρι συνολικού ορίου χρησιμοποιούμενης έκτασης 7 000 εκταρίων,  - το μέγιστο επιλέξιμο ποσό που αναφέρεται στην τέταρτη περίπτωση καθορίζεται στα 27 εκατομμύρια Ecu,  - το μέγιστο επιλέξιμο ποσό που αναφέρεται στην πέμπτη περίπτωση καθορίζεται στα 900 Ecu ανά εκτάριο και μέχρι συνολικού ορίου 16 000 εκταρίων,  - το μέγιστο επιλέξιμο ποσό που αναφέρεται στην έκτη περίπτωση καθορίζεται στα 14,4 εκατομμύρια Ecu.  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 2 Ιουλίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 128 της 14. 5. 1986, σ. 5.